**Referat af bestyrelsesmøde 19/3-23**

Til stede: Anne, Nina, Frank, Gertrud

Afbud: Vilhelm, Jens Peder, Martin

No show: Marko

**1) Ordstyrer: Gertrud**

**2) Referent: Anne**

**3) Godkendelse af referat fra bestyrelsesmødet 5/2-23**

Godkendt.

**4) Siden sidst – privat**

**5) Siden sidst – forening**

- Nina og Gertrud har været til Nordisk møde om Forebyggelse i Helsinki den 6.-8. februar. Hiv-Point (svarer til Aids-Fondet i Dk) var vært. I modsætning til Danmark, satser de øvrige nordiske lande hårdt på testning. Laver opsøgende arbejde ved grænsekontroller mod Rusland, hos migrantkvinder og hos ukrainske flygtninge. I øvrigt opfordres læger til i langt højere grad at hiv-teste patienter med ’uforklarlige’ symptomer. Desuden lobbyer de andre lande for at få indført hiv-test **hver** gang, der laves STI-tests.

”Ingen test er unødvendig”, siger de i Finland.

I Danmark satser myndighederne primært på PreP-behandling.

Selv om det også bliver sværere med fundraising i vores søsterorganisationer i de andre lande har Finland 6 fuldtidsansatte, Norge 4, Sverige 10 og Island 1 ansat.

- Michael Funch har repræsenteret Hiv-Danmark ved Hiv Nordic Årsmøde i Helsinki den 3.-4. marts.

Hiv-Nordens økonomi er dårlig, bl.a. fordi Danmark ikke har betalt kontingent i 2022 (5.000 SEK om året). Det betaler vi snarest.

Michael har lavet en rapport, der udsendes med dette referat.

Hiv-Danmark blev valgt til næstformandsposten i den kommende periode.

- Et estimat siger, at der mindst er 400 hiv-positive blandt de 40.000 ukrainske flygtninge i Danmark. Hiv-Danmark ville gerne lave opsøgende arbejde for at tilbyde omsorg og støtte, men har pt. hverken økonomiske eller menneskelige ressourcer hertil.

- Den nye store Effector-undersøgelse om holdninger til hiv, både i almenbefolkningen, hos sundhedspersonalet og blandt de hiv-positive (fokus på livskvalitet) udkommer snarest.

Fjerde udkast til resultaterne fra de hiv-positive udsendes med referatet.

Vi bør arbejde på at få resultaterne spredt så hurtigt og så bredt som muligt.

Alle ideer hertil modtages med glæde.

- Hjemmesidens forbedring er et hængeparti!

**6) Godkendelse af FU’s beslutninger**

Lisbeth Poppel Jørgensen er blevet ansat som bogholder. Godkendt.

Jeannett har valgt at forlade Kafé Knud pr. 1. april. Jeannett udbetales fuld løn for januar-marts som endelig og fuld afregning for div. udeståender. Godkendt.

Michael Funch tilbyder på timebetaling af afløse Jeannett i de næste tre måneder. Godkendt.

El-nettet i Kafé Knud er meget sårbart – propper springer, og vi er nødt til straks at få repareret det mest nødvendige. Godkendt.

**7) Kafé Knud**

Vi arbejder stadig på at få udlejer til at skifte de utætte facadevinduer.

Tambayan-folket er meget hjælpsomme og samarbejdsvillige, men friturelugten er stadig et problem, som er vanskeligt at løse.

Vi fundraiser uforknyt til renovering af Kafé Knuds lokaler. Har dog netop fået afslag fra én privat fond.

Frank tilbød sin hjælp vedr. ansøgninger til fagforeninger.

**8) Brugen af kommunikationsmidler internt og eksternt**

Bestyrelsen ønsker, at al officiel kommunikation i foreningen foregår via e-mail.

Messenger kan bruges til beskeder af intern/personlig art.

Facebook-grupperne skal udvikles til bredere formidling af sager fra bestyrelsen/foreningen.

Instagram vil vi gerne udvikle, men kan se, at der kun er få, der har været forbi. Anders har lykkeligvis tilbudt at se nærmere på en hensigtsmæssig anvendelse af vores Instagram-profil.

**9) Opdatering af medlemsindbetalinger**

Systemerne er forenklede, og der er udsendt opfordring til kontingentbetaling til tidligere medlemslister. Der er endelig ved at være styr på lister og kontingenter.

**10) Økonomisk status**

Der er foreløbig god likviditet til resten af året, hvis der ikke opstår uforudsete sager.

Midler til aktiviteter får vi først klarhed over omkring 1. juli.

**11) Årsmøde den 29/4 kl. 13 i Villaen på Tesdorfpsvej.**

Indkaldelse lægges på hjemmesiden og udsendes til betalende medlemmer i uge 13. Anders og Jens Peder er tovholdere på det formelle, på formandens beretning og på udsendelse af papirer.

Henriette Laursen har indvilget i at være ordstyrer. Henriette meddeler samtidig, at hun trækker sig som protektor for Hiv-Danmark.

**12) Evt.**